**Dôvodová správa**

**Osobitná časť**

**K čl. I**

Legislatívna úprava je z dôvodu zmeny v zákone č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, ktorý bude účinný od 1. januára 2023. V zákone sa zlučuje odborná spôsobilosť bezpečnostného technika a autorizovaného bezpečnostného technika a ponecháva sa iba jedna odborná spôsobilosť bezpečnostného technika s odbornosťou na úrovni súčasného autorizovaného bezpečnostného technika. Z tohto dôvodu sa vypúšťa slovo „autorizovaný“.

To znamená, že koordináciu plnenia úloh pri realizácii prác na stavenisku z hľadiska zaistenia bezpečnosti a ochrany zdravia pri práci zabezpečuje koordinátor bezpečnosti, ktorým môže byť fyzická osoba oprávnená na výkon činnosti stavbyvedúceho,fyzická osoba oprávnená na výkon stavebného dozoru alebo bezpečnostný technik.

**K čl. II**

Legislatívno-technická úprava, nadobudnutie účinnosti.